Jeg købte 10 ansigtsbehandlinger. Det skulle jeg aldrig have gjort for det kræver godt nok tålmodighed. Så godt som hver gang er min tid enten samme dag eller dagen før blevet udsat til en anden dag eller et andet tidspunkt. Det er meget irriterende, når man har taget fri fra arbejde for at kunne komme. Også fordi det efterfølgende er meget svært at få en ny tid. Når man ringer til dem, får man kun fat i tlf. svareren, hvor man kan lægge en besked om at blive ringet op. De ringer bare ikke! Og hjemmesiden hvor man selv kan booke en tid langt ud i fremtiden, virker kun en gang imellem. Det er dyre behandliger, så servicen burde være langt bedre og aftalerne til at stole på. En gang mødte jeg op til det aftalte tidspunkt, men det var der bare også en anden der gjorde. Så på grund af dobbeltbooking havde jeg forgæves taget fri fra arbejde samt betalt for en parkeringsbillet. Behandlerne er søde nok, men det er altså ikke nok! Vælg et andet sted, hvis du vil være sikker på, at få det du har betalt for!